b'\n_START_ARTICLE_\nLasse Bo Handberg\n_START_PARAGRAPH_\nLasse Bo Handberg (f\xc3\xb8dt 18. oktober 1972) dansk dramatiker, instrukt\xc3\xb8r, teater- og filmselskabsdirekt\xc3\xb8r._NEWLINE_Handberg er student fra\xc2\xa0Birker\xc3\xb8d Gymnasium\xc2\xa0i\xc2\xa01989\xc2\xa0og cand.mag. i\xc2\xa0filosofi\xc2\xa0og\xc2\xa0dansk\xc2\xa0fra\xc2\xa0K\xc3\xb8benhavns Universitet._NEWLINE_Fra\xc2\xa02003\xc2\xa0til 2012 var Lasse Bo Handberg chef for\xc2\xa0Bagg\xc3\xa5rdTeatret\xc2\xa0i\xc2\xa0Svendborg. Bagg\xc3\xa5rdTeatret opn\xc3\xa5ede under Handbergs ledelse egnsteaterstatus i 2007. I 2005 var Laasse Bo Handberg med til at stifte det lille storbyteater i Odense Teater Momentum, hvor han siden har v\xc3\xa6ret formand for bestyrelsen._NEWLINE_Fra 2012 til 2017 var Lasse Bo Handberg direkt\xc3\xb8r for teatret Mungo Park Kolding og fra 2017 til 2019 for Mungo Park i Aller\xc3\xb8d._NEWLINE_I 2019 var Lasse Bo Handberg medstifter af filmselskabet Ulla Film, hvor han blev ansat som direkt\xc3\xb8r. _NEWLINE_Lasse Bo Handberg har skrevet flere skuespil, bl.a. Erhard mod Monopolet og Fritz Hansen Folket for Mungo Park i Aller\xc3\xb8d; Folkeskolereformen for Mungo Park Kolding; J\xc3\xa4ger for Teatret Svalegangen; Producenterne p\xc3\xa5 Fj\xc3\xa6llebroen for N\xc3\xb8rrebro Teater og Den fortabte s\xc3\xb8n og Statsministeren for Bagg\xc3\xa5rdTeatret. Sammen med instrukt\xc3\xb8r og dramatiker Martin Lyngbo har Handberg desuden dramatiseret S\xc3\xb8ren Kierkegaards Forf\xc3\xb8rerens Dagbog. _NEWLINE_Som instrukt\xc3\xb8r har Handberg bl.a iscenesat Kampen Om Danmark baseret p\xc3\xa5 Shakespeares King Lear, Taasinge om Elvira Madigan; Honningkagebyen om Br\xc3\xb8dremenigheden i Christiansfeld og teaterkoncerten CARL som vandt Den fynske kulturpris i 2017.  _NEWLINE_Af v\xc3\xa6sentlige produktioner kan desuden n\xc3\xa6vnes: Forsamlingshuset (Bagg\xc3\xa5rdTeatret, 2008); Rindal (Mungo Park Kolding, 2013); Yahya Hassans Digte (Mungo Park Kolding, 2014) og De Stuerene (Mungo Park Kolding, 2016)._NEWLINE_Handberg har sidde i bestyrelsen for Det k\xc3\xb8benhavnske Teatersamarbejde (KBHT), har v\xc3\xa6ret bestyrelsesformand for filmfestivalen SVEND og har bl.a. taget initiativ til Svendborg Dage med Brecht.'